
Súd: Okresný súd Spišská Nová Ves
Spisová značka: 6T/32/2026
ECLI: ECLI:SK:OSSN:2026:7626010177.2

Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 6T/32/2026 7626010177 29. 09. 2026 JUDr. Katarína Šťastná ECLI:SK:OSSN:2026:7626010177.2
ROZSUDOK V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Katarínou Šťastnou na hlavnom pojednávaní konanom dňa 29.septembra 2026 takto rozhodol: obžalovaný: A. B., nar. X.X.XXXX v Poprade, trvale bytom B. XXX/XX, C. D., C., uznáva sa za vinného, že dňa 21. novembra 2024, v čase okolo 5.35 h, v katastri obce Iliašovce, okres Spišská Nová Ves, na diaľnici Dl v smere jazdy od obce Spišský Štvrtok na mesto Poprad v pravom jazdnom pruhu, viedol osobné motorové vozidlo továrenskej značky Renault Trafic, evidenčného čísla B. XXXXX, kde v km 346,5, z dôvodu únavy došlo k jeho krátkodobej strate pozornosti - mikrospánku, v dôsledku čoho narazil prednou častou vozidla do zadnej časti pred ním idúceho prípojného vozidla - návesu továrenskej značky Spritzer evidenčného čísla 2TE 4110 ťahaného nákladným motorovým vozidlom továrenskej značky DAF E. F. evidenčného čísla G. XXX H., ktoré viedol v pravom jazdnom pruhu totožného smeru jazdy F. I., pričom v dôsledku zrážky utrpel poškodený J. K., sediaci ako spolujazdec na zadnom sedadle vo vozidle Renault Trafic zranenia, a to podvrtnutie krčnej chrbtice, tlakovú zlomeninu tela VI. hrudníkového stavca, tlakovú zlomeninu tela I. driekového stavca, zlomeninu mostíka, pomliaždenie a kožné odreniny hrudníka vpravo so zlomeninami I., III. - VIII. rebra vpravo, zlomeninu 1.1'avého rebra, pomliaždenie prednej brušnej steny, pomliaždenie a kožné odreniny ľavého ramena, pomliaždenie a kožné odreniny panvy obojstranne s dobou liečenia 10 až 11 mesiacov, čim takto konal v rozpore s ust. § 4 ods. 2 písm. f) zákona č. 8/2009 o cestnej premávke a o zmene a doplnení niektorých zákonov v znení neskorších predpisov, teda - inému z nedbanlivosti spôsobil ťažkú ujmu na zdraví čím spáchal - prečin ublíženia na zdraví podľa § 157 odsek 1 Tr. zákona za to mu ukladá Podľa § 157 ods. 1 Tr. zákona, § 56 ods. 1, 2 Tr. zákona, § 38 ods. 2 Tr, zákona peňažný trest vo výške 400,- (štyristo) €.
Podľa §57 ods. 3 Tr. zákona pre prípad, žeby výkon peňažného trestu mohol byť úmyselne zmarený ukladá náhrady trest odňatia slobody vo výmere 1 (jedného) mesiaca. Podľa § 61 ods. 1, 2 Tr. zákona ukladá trest zákazu činnosť viesť všetky druhy motorových vozidiel v trvaní 18 (osemnásť) mesiacov. Podľa § 288 ods. 1 Tr. poriadku odkazuje poškodeného J. K. nar. XX.XX.XXXX, bytom L. M. G. XXXXXXXXXXX, D. s nárokom na náhradu škody na civilný proces. odôvodnenie: Podľa § 172 ods. 2 Trestného poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na tunajší súd. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

